## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

74. schôdza

Č.: KNR-UPV-0276/2025-8

253

**U z n e s e n i e**

**Ústavnoprávneho výboru Národnej rady Slovenskej republiky**

**z 30. januára 2025**

k vládnemu návrhu **zákona o ochrane svedka** a o zmene a doplnení niektorých zákonov (tlač 584)

**Ústavnoprávny výbor Národnej rady Slovenskej republiky**

**A. s ú h l a s í**

s vládnym návrhom zákona o ochrane svedka a o zmene a doplnení niektorých zákonov (tlač 584);

**B. o d p o r ú č a**

Národnej rade Slovenskej republiky

vládny návrh zákona o ochrane svedka a o zmene a doplnení niektorých zákonov (tlač 584) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

predsedu výboru predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre obranu a bezpečnosť.

Miroslav Čellár

predseda výboru

overovatelia výboru:

Štefan Gašparovič

Branislav Vančo

## P r í l o h a

**k uzneseniu Ústavnoprávneho**

**výboru Národnej rady SR č. 253**

**z 30. januára 2025**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k  vládnemu návrhu zákona o ochrane svedka a o zmene a doplnení niektorých zákonov**

**(tlač 584)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Doterajší text Čl. III sa označuje ako bod 1 a dopĺňa sa bodom 2, ktorý znie:

„2. V § 71 ods. 5 prvej vete sa slová „sa končí uplynutím jeho“ nahrádzajú slovami „po uplynutí“ a na konci prvej vety sa pripájajú tieto slová: „končí zvolením nového riaditeľa úradu“.“.

Navrhuje sa zaviesť skončenie výkonu funkcie riaditeľa Národného bezpečnostného úradu, až kým Národná rada SR nezvolí nového riaditeľa Národného bezpečnostného úradu, a to za účelom zachovania funkčnosti tohto orgánu.

Zároveň ide o zosúladenie právnej úpravy s obdobnou právnou úpravou v oblasti uplynutia  funkčného obdobia štatutárneho orgánu.

2. V čl. V  sa slová „1. marca“ nahrádzajú slovami „1. apríla“.

V súvislosti so zmenou účinnosti v čl. V sa v predkladanom návrhu zákona vykoná nasledovná zmena:

- V čl. I § 23 sa slová „28. februára“ nahrádzajú slovami „31. marca“.

Zmena účinnosti sa navrhuje z dôvodu trvania legislatívneho procesu a zabezpečenia aspoň minimálnej legisvakancie. Z uvedených dôvodov je potrebné zmeniť účinnosť zákona tak, aby boli dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].